Rikunarita-ORG/Wikinium huggingface dataset:
# Kraj dinastije Han

**Kraj dinastije Han** (漢朝末年 ili 東漢末年, **Kraj Istočne dinastije**) je naziv za period kineske historije koji okvirno pokriva vladavinu Shaoa i Xiana, dva posljednja cara dinastije Han. Historičari ga često smatraju uvodom, odnosno prvom fazom perioda Tri kraljevstva. Njegov početak se smješta u godinu 189. kada je smrt cara Linga potaklo eskalaciju dugo tinjajućeg sukoba između klike dvorskih eunuha i carskog regenta He Jina koji se pretvorio u masovno krvoproliće u prijestolnici Luoyang. Ono je poslužilo kao izgovor vojnom komandantu Dong Zhuou da iste godine preuzme vlast i svrgne malodobnog cara Shaoa, ali se već sljedeće godine protiv njega pokrenula koalicija suparničkih vojskovođa koji će ga uspjeti istjerati iz Luoyanga. Ti su događaji doveli do potpunog kolapsa centralne vlasti, te je Kina ostavljena na milost i nemilost regionalnim birokratima, velmožama i generalima koji će se kao gospodari rata sljedećih nekoliko decenija sukobljavati oko teritorija izazivajući velika pustošenja i ljudske žrtve. Od svih njih je najviše uspjeha imao Cao Cao koji je 196. uspio cara Xiana staviti pod svoju "zaštitu" te poslije koristio njegov nominalni autoritet kako bi postepeno proširio svoje teritorije i uspostavio koliko-toliko stabilan režim u sjevernom dijelu Kine. Njegov pokušaj da dovrši ponovno ujedinjenje zemlje je godine 208. zaustavljen u velikoj bitci kod Crvenih stijena gdje su ga porazile snage dvaju južnjačkih gospodara rata Liu Beija i Sun Quana. Godine 220. je Cao Caov nasljednik natjerao cara Xiana da formalno abdicira i sebe proglasio novim carem, odnosno novu dinastiju Wei, pa se taj datum uzima kao formalni kraj dinastije Han. Liu Bei, koji je bio u dalekom srodstvu sa dinastijom Han, se, pak, sljedeće godine također proglasio carem; njegova dinastija, koja je vladala državom Shu Han će se održati sve do 263.

## Izvori

* *Zizhi Tongjian*, vols. 59, 60, 61, 62, 63, 64, 65, 66, 67, 68, 69.
* *Knjiga Kasnijeg Hana*, vol. 9.
# Zang Ba

*Ovo je kinesko ime; porodično ime je* Zang*.*
**Zang Ba** (druga polovica 2. vijeka - prva polovica 3. vijeka) bio je kineski vojskovođa iz doba kraja dinastije Han i početka Tri kraljevstva. Karijeru je započeo u službi Tao Qiana, potom Lü Bua i, konačno, Cao Caoa i njegovih nasljednika u državi Cao Wei. Godine rođenja i smrti mu nisu poznate, a posljednji zapis datira iz vremena cara Cao Ruija. Uglavnom je bio aktivan u oblasti Xuzhou te mnogo puta dobio titulu markiza. Posthumno je proglašen Gradonačelnikom prijestolnice (zhijinwu, 執金吾).

## Reference
# Zhang Jiao

| Zhang Jiao
 |
| --- |
| Tradicionalni kineski
 |  張角  |
| Pojednostavljeni kineski
 |  张角  |
|

| proširiTransliteracije
 |
| --- |
| Mandarinski
 |
| - Hanyu Pinyin
 | Zhāng Jiǎo ili Zhāng Jué
 |

 |

*Ovo je kinesko ime; porodično ime je* Zhang (張)*.*
**Zhang Jiao** ili **Zhang Jue** (? -184) bio je kineski taoistički učenjak i čarobnjak, poznat po tome što je pokrenuo i vodio veliki Ustanak Žutih turbana protiv Istočne dinastije Han.

Prema predaji je bio unuk znamenitog taoističkog učenjaka Zhang Daolinga, osnivača taoističke sekte Put nebeskih učitelja. Zajedno sa svojom braćom Zhang Baom i Zhang Liaom je osnovao vlastitu taoističku sektu; stekao je veliki broj sljedbenika zahvaljujući tome što je besplatno liječio narod. Istovremeno je propovijedao društvenu jednakost, a što je nalazilo na plodno tlo uslijed sve većih poreza koje je stanovništvu nametala vladajuća dinastija Han, odnosno dvor cara Linga kojim su tada u potpunosti dominirali korumpirani i tiranski eunusi.

Zhang Jiao je stekao još veći broj sljedbenika nakon što je počeo propovijedati kako će u godini *jiazi* (kineski: 甲子; pinyin: *jiǎzi*) doći do "velike promjene", odnosno da će nebo prestati biti plavo i postati žuto i tako simbolizirati dolazak nebeskog mira i pravde na zemlju. Zhang Jiao je tu promjenu nastojao postići oružanim putem, odnosno velikim seljačkim ustankom kojemu se stavio na čelo zajedno sa dva brata. Godine 184. je tako od svojih sljedbenika uspio stvoriti vojsku koja je brojala čak 360.000 ljudi. Podijelio ju je na tri grupe, sebe proglasivši Generalom neba; braća Zhang Bao i Zhang Liao su proglašeni Generalima naroda i zemlje.

Ustanici, koji su kao znak raspoznavanja nosili žute vrpce oko glave, su ispočetka zabilježili spektakularne uspjehe, uništivši veliki broj manjih vojnih utvrđenja i baza, kao i središta državne uprave. Međutim, ubrzo se ispostavilo kako Zhang Jiaou i njegovoj braći nedostaje vojničke sposobnosti. Carska vojska se uspjela pregrupirati i poraziti ustanike. Pred kraj godine se Zhang Jiao razbolio i umro, a njegova smrt je predstavljala težak udarac za ustanike koji će nastaviti pružati otpor carskim snagama još dvadeset godina, ali nikada neće biti u stanju ugroziti carsku vlast.

## Napomene

## Reference

* Chen Shou (2002). *San Guo Zhi*. Yue Lu Shu She. ISBN 7-80665-198-5.
* Luo Guanzhong (1986). *San Guo Yan Yi*. Yue Lu Shu She. ISBN 7-80520-013-0.
* Lo Kuan-chung; tr. C.H. Brewitt-Taylor (2002). *Romance of the Three Kingdoms*. Tuttle Publishing. ISBN 0-8048-3467-9.

## Vanjske veze

* - Sanguo Yanyi Officer Biography by Jonathan Wu

## Povezano

* Tri kraljevstva
* Ličnosti Tri kraljevstva
* *Zapisi Tri kraljevstva*
* *Romansa Tri kraljevstva*

|  |  |  |
| --- | --- | --- |
| Prethodi:  **osnovani**  |  **Veliki učitelj Žutih turbana**  184–188
 | Slijedi:  **Zhang Bao**  |
# Yong Kai

| Yong Kai
 |
| --- |
| Tradicionalni kineski
 |  雍闓  |
| Pojednostavljeni kineski
 |  雍闿  |
|

| Transliteracije
 |
| --- |

 |

*Ovo je kinesko ime; porodično ime je* Yong*.*
**Yong Kai** (? -224) bio je prefekt Kapetanije Jianning u kineskoj državi Shu Han, jednom od Tri kraljevstva. Kada se Meng Huo, poglavica tamošnjih Nanman plemena, pobunio protiv vlasti Shu Hana, Yong Kai mu se pridružio. Zhuge Liang, kancelar i regent Shu Hana, je, nastojeći ugušiti ustanak, iskoristio cijeli niz psiholoških trikova kako bi izazvao sumnju i raskol između Yong Kaija i drugog pobunjeničkog vođe Gao Dinga. To je urodilo plodom, te je Yong Kai ubijen.

## Povezano

* Popis ličnosti Tri kraljevstva
# Meng Huo

*Ovo je kinesko ime; porodično ime je* Meng*.*
**Meng Huo** (3. vijek) bio je kineski aristokrat koji je na početku doba Tri kraljevstva držao vlast u Nanzhongu, oblasti na jugu države Shu Han. Nekoliko puta je dizao ustanak protiv centralne vlasti, sve dok regent Zhuge Liang nije organizirao invaziju i zarobio Meng Huoa. Nakon toga je Meng Huo konačno dao zakletvu vjernosti državi Shu Han.

U službenim spisima se Meng Huo spominje kao Kinez, ali je u romanu *Romansa Tri kraljevstva* pretvoren u poglavicu Nanmana, ne-kineskog odnosno "barbarskog" naroda koji su u to vrijeme predstavljali domorodačko stanovništvo jugozapadne Kine.

## Povezano

* Popis ličnosti Tri kraljevstva
* Popis likova u Dynasty Warriors

## Izvori

* Luo Guanzhong, translated by Moss Roberts (2004). Romance of the Three Kingdoms, University of California Press. ISBN 0-520-22503-1.

## Vanjske veze

* Meng Huo on *kongming.net*
# Juqu Mengxun

| **(Bei) Liang Wuxuanwang** ((北)涼武宣王)
 |
| --- |
| Porodično ime: | Juqu (沮渠; jǔ qú)
 |
| Osobno ime: | Mengxun (蒙遜, méng xùn)
 |
| Hramsko ime: | Taizu (太祖, tài zǔ)
 |
| Posthumno ime: | Wuxuan (武宣, wǔ xuān) doslovno: "ratnički i odgovoranm"
 |

**Juqu Mengxun** (沮渠蒙遜) (368–433) je bio princ, odnosno vladar kineske/Xiongnu države Sjeverni Liang. Pripadao je klanu Juqu i sa svojim rođakom Juqu Nanchengom (沮渠男成) je pomagao osnivaču države Duan Yeu koji se 397. odmetnuo od države Kasniji Liang. Godine 401. je Juqu Mengxun na prevaru potakao Duan Yea da pogubi Juqu Nanchenga pod lažnom optužbom, a onda to pogubljenje iskoristio kao izgovor za pobunu u kojoj je Duan Ye ubijen, a on sam došao na vlast. U decenijama koje su slijedile, uspio je očuvati nezavisnost svoje države iako je nominalno služio kao vazal države Kasniji Qin, kineske dinastije Jin i, na kraju, Xianbei dinastije Sjeverni Wei. Kineski historijski izvori ga opisuju kao sposobnog vladara koji je pred kraj vladavine postao okrutan i kapriciozan. Naslijedio ga je stariji brat Juqu Mujian.

| Kraljevske titule
 |
| --- |
| Prethodi: **Duan Ye** | **Princ Sjevernog Lianga** 401–433
 | Slijedi: **Juqu Mujian (Princ Ai)** |
| **Vladar Kine (Sjeverni Gansu)** 401–433
 |
| Prethodi: **Tufa Rutan od Južnog Lianga** | **Vladar Kine (Centralni Gansu)** 411–433
 |
| Prethodi: **Li Xin od Zapadnog Lianga** | **Vladar Kine (Oblast Jiuquan)** 420–433
 |
| Prethodi: **Li Xun od Zapadnog Lianga** | **Vladar Kine (Oblast Dunhuang)** 421–433
 |
# Zhai Rang

**Zhai Rang** (翟讓) (? - 14. decembar 617) je bio vođa pobunjenih kineskih seljaka pred kraj dinastije Sui. Prije izbijanja ustanka je bio lokalni službenik u današnjoj provinciji Henan te iz nikad utvrđenih razloga završio u zatvoru i bio osuđen na smrt. Odatle je pobjegao i okupio grupu ljudi s kojom je digao ustanak protiv cara Yanga; ona je brzo narasla na preko 10.000 ljudi. Godine 616. je stupio u kontakt s ustaničkim vođom Li Mijem i vjerujući proročanstvu kako će se sljedeći car zvati Li, pristao ući u njegovu službu. Ustanička vojska je imala velikih uspjeha, ali su ubrzo razmirice oko plijena i Zhaijeva prevelika okrutnost nagnale Lija da ga mučki ubije na gozbi i preuzme njegovu vojsku.

## Napomene i reference

* *Zizhi Tongjian*, vols. 183, 184.
# Yang Xuangan

**Yang Xuangan** (楊玄感) (? - 613) je bio kineski velikodostojnik u službi dinastije Sui. Bio je sin generala i velikodostojnika Yang Suja, koji je bio jedna od najmoćnijih ličnosti na dvoru cara cara Wena, te je nakon očeve smrti 606. naslijedio sve njegove položaje i prestiž. Wenov sin, car Yang, međutim, u Yang Xuangana nije imao previše povjerenja. Plašeći se da bi ga car mogao likvidirati, Yang Xuangan je počeo planirati ustanak. Prilika za to se pružila godine 613. kada je car bio zauzet pohodom protiv korejske države Goguryeo. Yang Xuangan je okupio pristaše kraj prijestolnice Luoyang, ali je odbio slušati savjete svog stratega Li Mija te propustio priliku da zauzme grad. Njegova neodlučnost je omogućila carevim lojalistima da organiziraju protivofanzivu i poraze njegovu vojsku. Yang Xuangan je naredio bratu Yang Jishanu (楊積善) da ga ubije kako ne bi pao živ u careve ruke. Yang Xuanganov klan je nakon toga istrijebljen, ali je ustanak toliko načeo autoritet dinastije Sui da je ona za samo nekoliko godina nestala u valu ustanaka.

## Reference

* *Knjiga Suija*, vol. 70.
* *Zizhi Tongjian*, vols. 177, 179, 181, 182.

and, as he knew that Emperor Yang was apprehensive of his father, was never quite secure. In 613, when Emperor Yang was attacking Goguryeo, he rebelled near the eastern capital Luoyang, but was soon defeated. He ordered his brother
# Li Mi (dinastija Sui)

| **Wei Gong** (魏公)
 |
| --- |
| Porodično ime: | Li (李, lǐ)
 |
| Osobno ime: | Mi (密, mì)
 |
| Posthumno ime: | Nema
 |

**Li Mi** (李密) (582–619), kurtoazno ime **Xuansui** (玄邃), pseudonim **Liu Zhiyuan** (劉智遠), bio je vođa kineskog pobunjeničkog pokreta protiv vladavine dinastije Sui. Ispočetka je bio glavni strateg generala Yang Xuangana koji je godine 613. pokrenuo bezuspješni ustanak protiv cara Yanga. Godine 617. je Li Mi lično pokrenuo novi ustanak i brzo stekao toliko pristalica da se očekivalo kako će s lakoćom poraziti dinastiju Sui i osnovati novu dinastiju. Zahvaljujući tome su ga brojni drugi ustanički vođe, kao što su Dou Jiande, Meng Haigong (孟海公), Xu Yuanlang i Zhu Can, poticali da preuzme carsku titulu, a čak je i Li Yuan (budući car Gaozu od Tanga) pisao udvorička pisma koja su se tumačila kao implicitno priznanje njegove carske titule. Njegova vojska, međutim, nije uspjela poraziti vojsku Suija kraj istočne prijestolnice Luoyang niti ju je uspjela osvojiti. Godine 618. je dinastiji Sui lojalni general Wang Shichong organizirao zasjedu u kojoj je Li Mijeva vojska uništena. Li Mi je nakon toga utočište pronašao na teritoriji novosnovane dinastije Tang, gdje je priznao Li Yuana za cara. Međutim, ubrzo nakon toga je digao ustanak protiv njega, pokušavši obnoviti svoju vojsku. General Sheng Yanshi (盛彥師) ga je zarobio i pogubio.

|  |  |  |
| --- | --- | --- |
| Prethodi:  **Car Yang od Suija**  |  **Vladar Kine (Istočni Henan)**  617–618
 | Slijedi:  **Yang Tong od Suija**  |
# Liu Heita

| Liu Heita
 |
| --- |
| Rođenje i smrt: | –623
 |
| Osobno ime: | Hēità (黑闥)
 |
| Datumi vladavine: | 622–623
 |
| Dinastija: | Hàndōng (漢東)
 |
| Datumi ere: | 622–623
 |

**Liu Heita** (劉黑闥) (? - 623) je bio kineski ustanički vođa iz doba prijelaza sa dinastije Sui na dinastiju Tang. Ispočetka je bio oficir u vojsci pobunjenih seljaka pod Hao Xiaodemj (郝孝德), a kasnije se priključio gospodarima rata Li Miju i Wang Shichongu, prije nego što je konačno ušao u službu Dou Jiandea, sa kojim se sprijateljio. Nakon što je Dou poražen od strane cara Gaozua od Tanga, Liu Heita se ispočetka povukao u privatni život, ali je na kraju ipak digao ustanak protiv Tanga te uspio zauzeti najveći dio nekadašnje Douve teritorije sjeverno od Žute rijeke. Dinastija Tang je na njega poslala princa Li Shimina (budući car Taizong), koji ga je porazio; Liu se, međutim, iste godine vratio uz pomoć Istočnih Tujuea i povratio svoju teritoriju. Ovaj put je na njega krenuo krunski princ Li Jiancheng te ga porazio i natjerao u bijeg. Godine 623. se Liu Heita sklonio kod svog nekadašnjeg oficira Zhuge Deweija (諸葛德威), ali ga je ovaj izdao i dao pogubiti.

## Reference

| Kraljevske titule
 |
| --- |
| Prethodi:  **Dou Jiande (princ od Xije)**  |  **vladar Kine (Hebei)**  621–623
 | Slijedi:  **car Gaozu od Tanga**  |
# Du Fuwei

**Du Fuwei** (598?-624), poznat kasnije kao **Li Fuwei** (李伏威), bio je vođa kineskih seljaka koji su oko godine 613. digli ustanak protiv okrutne i nesnosne vladavine cara Yanga i dinastije Sui. Du je bio izuzetno mlad i nije formalno obrazovanje, ali se pokazao sposobnim borcem i vojskovođom te okupio brojne sljedbenike; u jednom trenutku je umalo pod svoju vlast stavio sve kineske teritorije južno od rijeke Yangtze. Međutim, godine 621. je odlučio kao legitimnog vladara priznati cara Gaozua i novoosnovanu dinastiju Tang. Kada se 622. uplašio da će car posumnjati u njegovu odanost, otišao je u prijestolnicu Chang'an i tamo ostao. Njegovu odsutnost je iskoristio general Fu Gongshi koji je 624. podigao ustanak protiv dinastije Tang, tvrdeći da to čini po Duovoj naredbi. Ubrzo nakon toga je Du umro, a nakon Fuovog poraza je car Gaozu naredio da mu se posthumno oduzmu sve počasti a porodica pretvori u robove. Međutim, Gaozuov sin Li Shimin je nakon dolaska na carsko prijestolje 626. posthumno rehabilitirao Dua, uvjeren kako nije bio umiješan u zavjeru.

## Reference

* *Knjiga Tanga*, vol. 56.[2] Arhivirano 2007-10-11 na Wayback Machine-u
* *Nova knjiga Tanga*, vol. 92.[3] Arhivirano 2008-02-10 na Wayback Machine-u
* *Zizhi Tongjian*, vols. 182, 183, 186, 187, 188, 189, 190.
# Luo Yi

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

**Luo Yi** (羅藝) (? -627), poznat i kao **Li Yi** (李藝), kurtoazno ime **Ziyan** (子延) ili**Ziting** (子廷), je bio kineski vojskovođa iz doba kolapsa dinastije Sui. Godine 616. se pobunio protiv cara Yanga i osvojio područje oko današnjeg Pekinga. Dvije godine kasnije je prešao u službu Li Yuana, pobunjenog generala koji je osnovao dinastiju Tang. Dinastiji Tang i Li Yuanu, koji je uzeo titulu car Gaozu, je vjerno služio, ali je 623. postao upetljan u sukob između njegova dva sina - krunskog princa Li Jianchenga i generala Li Shimina - te podržao Li Jianchenogovu frakciju. Kada je 626. Li Jiancheng likvidiran, a Li Shimin postao novi car, Luo Yi se, usprkos obećane amnestije, uplašio za svoj život, te 627. podigao ustanak. Njegove snage su brzo poražene, a on je uhvaćen prilikom pokušaja bijega na teritoriju Istočnih Tujuea, te pogubljen.

## Reference

* *Knjiga Tanga*, vol. 56 Arhivirano 2007-12-10 na Wayback Machine-u.
* *Nova knjiga Tanga*, vol. 92 Arhivirano 2012-09-09 na Archive.is-u.
* *Zizhi Tongjian*, vols. 183, 186, 187, 188, 189, 190, 191, 192.
# Liang Shidu

| **Liang Di** (梁帝)
 |
| --- |
| Porodično ime: | Liang (梁, liáng)
 |
| Osobno ime: | Shidu (師都, shī dū)
 |
| Posthumno ime: | Nema
 |

**Liang Shidu** (梁師都) (? - 3. jun 628) je bio kineski ustanički vođa iz doba kolapsa dinastije Sui. Bio je oficir u vojsci cara Yanga od Suija kada je 617. digao ustanak te osvojio teritoriju u današnjem sjevernom Shaanxiju i zapadnom dijelu Unutrašnje Mongolije, proglasivši se carem Lianga. Teritoriju je uspio održati uz pomoć Istočnih Tujuea, ali se na kraju morao suočiti sa novostvorenom dinastijom Tang, čiji su carevi Gaozu i Taizong prethodno eliminirali sve suparnike te se okrenuli Liang Shiduu kao jednom od posljednjih gospodara rata koji nije priznavao njihovu vlast. Godine 628. su Istočni Tujuei pogođeni građanskim ratom, te je Liang Shidu ostao bez podrške. Kada je car Taizong pokrenuo pohod protiv Lianga, njegov rođak Liang Luoren (梁洛仁) ga je ubio i predao se dinastiji Tang. Sa Liang Shiduovom smrću je dovršen proces ujedinjenja, odnosno konsolidacije Kine pod vlašću dinastije Tang.

## Reference

| Kraljevske titule
 |
| --- |
| Prethodi:  **Car Yang od Suija**  |  **vladar Kine (Sjeverni Shaanxi/Zapadna Unutrašnja Mongolija)**  617–628
 | Slijedi:  **Car Taizong od Tanga**  |
# Xu Yuanlang

| **Lu Wang** (魯王)
 |
| --- |
| Porodično ime: | Xu (徐, xú)
 |
| Osobno ime: | Yuanlang (圓朗, yuán lǎng)
 |
| Posthumno ime: | Nema
 |

**Xu Yuanlang** (徐圓朗) (? - 623) je bio kineski ustanički vođa iz doba kolapsa dinastije Sui. U proljeće 617. ili neposredno prije toga je stao na čelo jednog od mnogih seljačkih pobuna protiv vlasti cara Yanga. Sa svojim sljedbenicima je zauzeo dio teritorija u današnjoj provinciji Shandong. Sebe nije proglasio carem, nego se nudio kao vazal/potčinjeni brojnim tadašnjim pretendentima na prijestolje - prvo Li Miju , potom nominalnom caru Yang Tongu, zatim Dou Jiandeu i na kraju novoosnovanoj dinastiji Tang. Kada se bivši Douv general Liu Heita pobunio protiv Tanga, Xu Yuanlang mu se pridružio i sebe proglasio Princem od Lua. Međutim, godine 622. su i Liu i Xu poraženi od Tanga. Godine 623. je Xu ubijen prilikom bijega iz svoje prijestolnice Yan.

|  |  |  |
| --- | --- | --- |
| Prethodi:  **Car Yang od Suija**  |  **vladar Kine (Shandong)**  617–623
 | Slijedi:  **Car Gaozu od Tanga**  |

## Reference
# Xue Ju

| Xue Ju
 |
| --- |
| Rođenje i smrt: | {{{rođenje}}}–3. septembar 618
 |
| Osobno ime: | Jǔ (舉)
 |
| Datumi vladavine: | 13. maj 617–3. septembar 618
 |
| Dinastija: | Qín (秦)
 |
| Datumi ere: | 13. maj 617–30. novembar 618
 |
| Posthumno ime (kratko):  | Car Wu (武皇帝)
 |

**Xue Ju** (薛舉) (? - 618), formalno **Car Wu** (武皇帝, "Ratnički") je bio kineski službenik koji je pred kraj vladavine dinastije Sui u proljeće 617. digao ustanak protiv cara Yanga. Ubrzo nakon toga se proglasio carem novouspostavljene države/dinastije Qin, te uspostavio vlast na teritoriji koja odgovara istočnm dijelu današnje provincije Gansu. Glavnim suparnikom mu je postao general Li Yuan koji je zauzeo prijestolnicu Chang'an i sljedeće godine proglasio dinastiju Tang. Xue Ju je pokrenuo pohod na istok na Chang'an, ali je nakon početnih uspjeha zaustavljen, te je umro u jesen iste godine. Naslijedio ga je sin Xue Rengao koji će samo za nekoliko mjeseci podleći u borbi sa Li Yuanovim sinom Li Shiminom (budućim carom Taizongom).

## Napomene

| Kineska carska porodica
 |
| --- |
| **Nova dinastija** | **Car Qina** 617–618
 | Slijedi: **Xue Rengao** |
| Prethodi: **Car Yang od Suija** | **car Kine (Istočni Gansu)** 617–618
 |
# Xiao Xian

| **Liang Di** (梁帝)
 |
| --- |
| Porodično ime: | Xiao (蕭, xiāo)
 |
| Osobno ime: | Xian (銑, xiǎn)
 |
| Posthumno ime: | Nema
 |

**Xiao Xian** (蕭銑) (583–621) je bio kineski plemić i velikodostojnik, odnosno pretendent na carsko prijestolje. Rodio se kao princ u dinastiji Liang, odnosno njenom ogranku (Zapadni Liang) koji je kao vazal Sjevernih dinastija upravljao Jianglingom i okolnim područjem. Njegov otac Xiao Yan (蕭巖) je bio stric cara Jinga; kada je godine 587. pokušao prebjeći južnoj dinastiji Chen, car Wen od Suija ga je dao pogubiti i ukinuo državu Zapadni Liang. Mladi Xiao Xian je mladost proveo u siromaštvu, a položaj mu se popravio tek kada je na prijestolje dinastije Sui došao car Yang, oženjen za njegovu rođaku caricu Xiao. Godine 617. je Xiao Xian služio kao lokalni magistrat kada su se zaredali seljački ustanci protiv cara Yanga. Nastojeći ih suzbiti svojim autoritetom, Xiao Xian se proglasio prvo "princem od Lianga", a potom, čuvši vijest od carevoj smrti, godine 618. se u Jianglingu proglasio carem, obnovivši dinastiju Liang. Brzo je stekao veliki broj sljedbenika te stekao na vlast nad današnjim provincijama Hubei, Hunan, Guangxi i sjevernim Vijetnamom. Zbog toga je došao u sukob sa generalom Li Yuanom (car Gaozu) i njegovim klanom koji će kasnije postati poznat kao dinastija Tang. Xiao Xian se pokazao kao slab i nesposoban vladar koji je u strahu od ambicioznih generala raspustio vojsku. Kada su trupe Tanga krajem 621. napale njegovo područje, ispočetka nije imao dovoljno vojnika da im se suprotstavi niti obrani Jiangling. Zato se Xiao Xian predao, iako je na putu sa Jiangling bila njemu odana vojska od 100.000 ljudi. Doveden je u Chang'an caru Gaozuu koji ga je dao pogubiti.

## Napomene

| Kraljevske titule
 |
| --- |
| Prethodi:  **Car Yang od Suija**  |  **Car Kine (Hubei/Hunan/Guangxi/Sjeverni Vijetnam)**  617–621
 | Slijedi:  **Car Gaozu od Tanga**  |
# Zhu Can

| Zhu Can
 |
| --- |
| Rođenje i smrt: | nepoznato–621
 |
| Osobno ime: | Càn (粲)
 |
| Datumi vladavine: | 618–619
 |
| Dinastija: | Chǔ (楚)
 |
| Datumi ere: | 618–619
 |

**Zhu Can** (朱粲) (? - 621) je bio kineski ustanički vođa i gospodar rata iz doba kolapsa dinastije Sui, poznat po svojoj okrutnosti i sklonosti kanibalizmu. U doba cara Yanga je služio kao niži službenik u današnjoj provinciji Anhui, a kada su se protiv cara zaredali ustanci, povjereno mu je organiziranje lokalne milicije za njihovo gušenje. Godine 615. se sa njom odmetnuo od cara i proglasio princom od Jialoua. Nikada nije ustanovio teritoriju sa stalnom vlašću, nego je njegova vojska, poznata kao Kedahanski banditi (可達寒賊), lutala od provincije do provincije te pljačkala gradove i sela. Usprkos toga je nastojao ostvariti savez sa drugim gospodarima rata i ustaničkim vođama - prvo je 617. stupio u službu Li Mija; nakon Li Mijevoj prijelaza u službu Li Yuana, budućeg osnivača dinastije Tang u jesen 618. je prešao u službu nominalnog cara Yang Tonga, a pred sam kraj 618. se proglasio carem, osnovavši vlastitu dinastiju Wu. Međutim, već u proljeće 619. je poražen od trupa dinastije Tang, te se predao, odustao od carske titule i ušao u Li Yuanovu službu. U ljeto 619. je, pak, prilikom gozbe, pod uticajem alkohola, ubio i kasnije pojeo Duan Quea, jednog od Li Yuanovih doglavnika; shvativši da je novi sukob sa Li Yuanom neizbježan, pobjegao je u Luoyang kod gospodara rata Wang Shichonga, samozvanog cara države Zheng. Luoyang je godine 621. stavljen pod opsadu Li Yuanovog sina Li Shimina, te pao u kasno proljeće. Li Shimin je tada Zhu Cana dao pogubiti.

## Reference

* *Knjiga Tanga*, vol. 56.
* *Nova knjiga Tanga*, vol. 87.
* *Zizhi Tongjian*, vols. 182, 184, 185, 186, 187, 189.
# Lin Shihong

| Lin Shihong
 |
| --- |
| Rođenje i smrt: | –622
 |
| Osobno ime: | Shìhóng (士弘)
 |
| Datumi vladavine: | 22. januar 617–622
 |
| Dinastija: | Chǔ (楚)
 |
| Datumi ere: | 22. januar 617–622
 |

**Lin Shihong** (林士弘) (? - 622) je bio kineski ustanički vođa iz doba kolapsa dinastije Sui. Kada su se Kinom zaredali ustanci seljaka protiv vladavine cara Yanga, godine 616. se priključio jednoj takvoj vojsci u današnjem Jiangxiju. Iste je godine preuzeo komandu od njenog poginulog vođe Cao Shiqija (操師乞), a početkom 617. se proglasio carem nove dinastije Chu. Ostvario je vlast u najvećem dijelu današnjih provincija Jiangxi i Guangdong, ali je 622. došao pod udar novoosnovane dinastije Tang. Nastojao joj se suprotstaviti gerilskom taktikom, ali je umro. Nakon toga su se njegovi sljedbenici raspršili.

## Reference

| Kraljevske titule
 |
| --- |
| Prethodi:  **Emperor Yang of Sui**  |  **Emperor of China (Jiangxi/Guangdong/Hainan)**  617–622
 | Slijedi:  **Emperor Gaozu of Tang**  |